b'\n_START_ARTICLE_\nVinski podrum\n_START_PARAGRAPH_\nVinski podrum je podrumska prostorija u kojoj se skladi\xc5\xa1ti gotovo vino i u kojoj se osigurava uvjete za dozrijevanje vina. Aktivni vinski podrumi nisu ovisni o vanjskim uvjetima, nego se preko klimatizacijskih ure\xc4\x91aja zadr\xc5\xbeava najpovoljnija temperatura i vla\xc5\xbenost zraka. Budu\xc4\x87i da nisu ovisni o vanjskim uvjetima, ne moraju biti u podzemnim prostorijama, nego mogu biti i u nadzemnim sobama, tako zvanim vinskim sobama. Pasivni vinski podrumi ovisni su o vanjskim uvjetima, zbog \xc4\x8dega su uglavnom smje\xc5\xa1teni u podzemnim prostorijama.'